CELEX: 62020CA0360
Language: hr
Date: 2021-10-14 00:00:00
Title: Predmet C-360/20: Presuda Suda (osmo vijeće) od 14. listopada 2021. (zahtjev za prethodnu odluku koji je uputio Tribunalul Argeş – Rumunjska) – Ministerul Lucrărilor Publice, Dezvoltării şi Administraţiei, prije Ministerul Dezvoltării Regionale şi Administraţiei Publice/NE („Zahtjev za prethodnu odluku – Zaštita financijskih interesa Europske unije – Članak 325. UFEU-a – Suzbijanje prijevara i drugih nezakonitih aktivnosti – Konvencija o zaštiti financijskih interesa Unije – Pojam „prijevara” – Protupravno postupanje tijekom razdoblja održivosti projekta”)

13.12.2021   
            
            
               HR
            
            
               Službeni list Europske unije
            
            
               C 502/9
            
         
      Presuda Suda (osmo vijeće) od 14. listopada 2021. (zahtjev za prethodnu odluku koji je uputio Tribunalul Argeş – Rumunjska) – Ministerul Lucrărilor Publice, Dezvoltării şi Administraţiei, prije Ministerul Dezvoltării Regionale şi Administraţiei Publice/NE
      (Predmet C-360/20) (1)
      
      („Zahtjev za prethodnu odluku - Zaštita financijskih interesa Europske unije - Članak 325. UFEU-a - Suzbijanje prijevara i drugih nezakonitih aktivnosti - Konvencija o zaštiti financijskih interesa Unije - Pojam „prijevara” - Protupravno postupanje tijekom razdoblja održivosti projekta”)
      (2021/C 502/13)
      Jezik postupka: rumunjski
      
         Sud koji je uputio zahtjev
      
      Tribunalul Argeş
      
         Stranke glavnog postupka
      
      
         Tužitelj: Ministerul Lucrărilor Publice, Dezvoltării şi Administraţiei, anciennement Ministerul Dezvoltării Regionale şi Administraţiei Publice
      
         Tuženik: NE
      
         Izreka
      
      
                  1.
               
               
                  Pojam „prijevare koje štetno utječu na financijske interese” Europske unije iz članka 1. stavka 1. točke (a) Konvencije sastavljene na temelju članka K.3 Ugovora o Europskoj uniji o zaštiti financijskih interesa Europskih zajednica, potpisane u Bruxellesu 26. srpnja 1995., treba tumačiti na način da on uključuje uporabu lažnih ili netočnih izjava predočenih nakon provedbe projekta koji se financira, kako bi se stvorio privid poštovanja obveza predviđenih za razdoblje održivosti projekta.
               
            
                  2.
               
               
                  Načelo nadređenosti prava Unije treba tumačiti na način da se njime nacionalnom sudu nalaže da odredbe nacionalnog prava tumači u skladu s obvezama iz članka 325. stavaka 1. i 2. UFEU-a, u vezi s člankom 1. stavkom 1. točkom (a) Konvencije sastavljene na temelju članka K.3 Ugovora o Europskoj uniji o zaštiti financijskih interesa Europskih zajednica, potpisane u Bruxellesu 26. srpnja 1995., pod uvjetom da takvo tumačenje ne dovodi do povrede načela zakonitosti kaznenih djela i kazni.
               
            
         (1)  SL C 390, 16. 11. 2020.